Få dage efter sin 70 års fødselsdag er Henning Julin, der fra 1995 til 2005 var direktør i Aalborg Zoo, afgået ved døden efter længere tids sygdom. Henning Julin blev i 1945 født på Frederiksberg, men har i næsten 30 år af sit liv haft hjemme i Nordjylland. I 31 år var han ansat ved SAS, og han var, da han skiftede karrierespor i 1995, stationschef i Aalborg Lufthavn. Her blev han afløst af den nuværende lufthavnsdirektør Søren Svendsen. Efterfølgende blev Henning Julin, der er uddannet jurist, direktør i Aalborg Zoo. Han stod i spidsen for haven frem til 2005 hvorefter han på forskellige uddannelsesinstitutioner brugte sin jura-uddannelse til selv at uddanne. Henning Julin har gennem sin karriere besat flere bestyrelsesposter og han var frem til sin død formand for TV2 Nords repræsentantskab og medlem af TV2 Nords bestyrelse. I 2011 tegnede TV2 Nord-programmet Se lige her et portræt af Henning Julin. Det kan du se ovenfor.

Opsummering:
Henning Julin, 70, er død efter længere tids sygdom.